Tänu koostööleppe sõlmimisele Heategu SA-ga algas ühingu töö teisele tasemele viimine ja ühingu tegevuse pikaajaline planeerimine. Jätkus koostöö Lions klubidega vanemliku hooleta laste abistamise võimaluste tutvustamiseks ja PRIDE koolituste rahastamiseks. Koostöös sotsiaalministeeriumiga anti välja vaheleht Meie lapsed nr 3 eestikeelne (ilmus Maalehe vahel) ja venekeelne variant (ilmus MK Estonia vahel). 1. juuli jõustus uus Perekonnaseadus, mille lapsendamise peatüki väljatöötamisel osales MTÜ Oma Pere. Ühinguga liitus 31 uut liiget.